EkBass/fiwiki-20250220-pages-articles huggingface dataset:
Kirsi Honkalampi

Kirsi Honkalampi (s. 1965) on Itä-Suomen yliopiston kliinisen psykologian professori. == Koulutus ja ura == Honkalampi valmistui Joensuun yliopistosta psykologiksi (PsM) vuonna 1992 ja psykologian lisensiaatiksi 1999. Psykologian tohtoriksi hän väitteli vuonna 2001. Väitöskirjan aihe oli aleksitymia (Studies on the relationship between alexithymia and depression). Joensuun yliopiston psykologian dosentiksi Honkalampi nimitettiin vuonna 2002. Honkalampi työskenteli Akatemian tutkijatohtorina vuosina 2002–2004 sekä osa- aikaisena tutkijana ja psykologina Kuopion yliopistollisen sairaalan päihde- ja huumevieroitusyksikössä ja Etelä-Karjalan keskussairaalan nuorisopsykiatrian poliklinikalla kliinisenä psykologina. Lisäksi hän on toiminut muun muassa Kuopion yliopistollisen sairaalan yleissairaalapsykiatrian päiväosastolla kliinisenä psykologina, työnohjaajana ja Kuopion kaupungin johtavana psykologina. Vuonna 2012 Honkalampi siirtyi kliinisen psykologian yliopistonlehtoriksi Itä-Suomen yliopistoon ja 2013 määräaikaiseen mielenterveyden ja terveyden psykologian professuuriin. Vuoden 2017 alusta hänet valittiin kliinisen psykologian professoriksi. Hän on keskittynyt tutkimuksessaan erityisesti mielenterveyden häiriöihin, masennukseen ja aleksitymiaan. Hän on myös psykoterapeutti (VET, ratkaisukeskeinen suuntaus) ja työnohjaaja. Honkalampi on nimitetty toista kertaa Sosiaali- ja terveysministeriön yhteydessä toimivan terveydenhuollon palveluvalikoimaneuvoston (PALKO) mielenterveys- ja päihdepalvelujen jaoston jäseneksi. Jaosto valmistelee suosituksia, jotka liittyvät julkisin varoin rahoitettuihin mielenterveys- ja päihdepalveluihin. == Lähteet == ==Aiheesta muualla== *Kirsi Honkalammen Google Scholar profiili (scholar.google.com) *Kirsi Honkalampi. University of Eastern Finland, School of Educational Sciences and Psychology (researchgate.net) Luokka:Suomalaiset psykologit Luokka:Suomalaiset professorit Luokka:Itä-Suomen yliopiston professorit Luokka:Vuonna 1965 syntyneet Luokka:Elävät henkilöt
Pohjois-Makedonian muslimit

Makedonian muslimit tai Torbeshit ovat uskonnollinen vähemmistö Pohjois- Makedoniassa. Heidät lasketaan joskus pomakeiksi. Heidän kulttuurinsa on eronnut Pohjois-Makedonian ortodoksien kulttuurista. Luokka:Pohjois-Makedonian etniset ryhmät
Ali Liikanen

Ali Liikanen (s. 22. tammikuuta 1996 Mikkeli) on suomalainen jääkiekkoilija, joka edustaa Puolan pääsarjassa pelaavaa MMKS Podhale Nowy Targia. Hän on pelipaikaltaan vasen laitahyökkääjä. Liikanen oli mukana Love Island Suomen neljännellä kaudella. ==Lähteet== Luokka:Suomalaiset jääkiekkoilijat Luokka:Vuonna 1996 syntyneet Luokka:Elävät henkilöt
Viimeinen juna

__NOTOC__ Viimeinen juna on Mikko Alatalon vuonna 2018 julkaistu studioalbumi. Alatalo on kertonut albumin olevan viimeinen, joka häneltä julkaistaan CD- muodossa. == Kappaleet == === CD 1 === # # # # # # # # # # # # # # # # # # # # === CD 2 === # # # # # # # # # ;Bonuskappaleet – 11 toivottua klassikkoa # * # # # # # # # # # # == Lähteet == Luokka:Mikko Alatalon albumit Luokka:Vuoden 2018 albumit
Elisabet (Ranskan prinsessa)

Elisabet (usein madame Elisabet, ; 3. toukokuuta 1764 Versailles – 10. toukokuuta 1794 Pariisi)Elizabeth Of France Encyclopædia Britannica Online Academic Edition. Viitattu 20.12.2018. oli ranskalainen prinsessa, kuningas Ludvig XVI:n nuorempi sisar. Hänet teloitettiin Ranskan vallankumouksen terrorin aikana. Nykyään roomalaiskatolinen kirkko pitää häntä marttyyrinä. ==Elämä== Elisabetin vanhemmat olivat Ranskan kruununprinssi Ludvig ja Saksin prinsessa Maria Josefa Karolina. Elisabet menetti isänsä yksivuotiaana ja äitinsä kolmivuotiaana, minkä jälkeen hänen kasvattajinaan toimivat Marie Louise de Marsan, Marie de Mackau ja isä Montégut. Elisabet asui nuoruutensa Montreuilin kartanossa Versailles’n palatsin lähellä ja pysyi naimattomana. Hän osoitti kiinnostusta hyväntekeväisyyteen ja tieteelliseen tutkimukseen.Élisabeth, Madame (1764–1794) Women in World History: A Biographical Encyclopedia (2002), Encyclopedia.com. Viitattu 20.12.2018.Nordisk familjebok (1907), s. 407–408 Runeberg.org. Viitattu 20.12.2018. Vallankumouksen puhjettua vuonna 1789 Ludvig XVI:n kaksi veljeä lähtivät maanpakoon, mutta prinsessa Elisabet jäi omasta tahdostaan Ranskaan. Hän osallistui kuningasparin kanssa epäonnistuneeseen Varennesin pakoretkeen kesäkuussa 1791. Monarkian kumonneen elokuun 1792 kansannousun jälkeen hänet vangittiin Templen vankilaan Pariisissa. Ludvig XVI:n ja Maria Antoinetten teloitusten jälkeen hän hoiti näiden lapsia vankilassa. Toukokuussa 1794 Elisabet tuotiin viimein vallankumoustuomioistuimen eteen syytettynä muun muassa emigranttirojalistien rahoittamisesta. Hänet tuomittiin kuolemaan ja teloitettiin giljotiinilla. Elisabetin kaksi muuta veljeä toimivat myöhemmin vuorollaan Ranskan kuninkaina nimillä Ludvig XVIII ja Kaarle X. Elisabetin vanhempi sisar Maria Clotilde oli Sardinian kuninkaan Kaarle Emanuel IV:n puoliso.Marie Josephe Of Saxony (1731–1767) Women in World History: A Biographical Encyclopedia (2002), Encyclopedia.com. Viitattu 5.7.2024. ==Jälkimaine== Prinsessa Elisabetin rohkeus ja järkkymättömyys vallankumouksen keskellä tekivät hänestä Ranskan rojalistien sankarina kunnioittaman marttyyrin. Alkuperältään epäluotettavat Elisabetin muistelmat julkaistiin Ranskassa vuonna 1858 ja kirjeenvaihto vuonna 1868. Hänen mainettaan pidettiin yllä myös katolisen kirkon piirissä. Vuonna 1953 paavi Pius XII tunnusti asetuksella Elisabetin sankaruuden tämän marttyyrikuoleman takia ja hänet julistettiin Jumalan palvelijaksi. Pariisin arkkipiispa, kardinaali Maurice Feltin esitti 23. joulukuuta 1953 Elisabetin autuaaksijulistamista, ja myöhempi Pariisin arkkipiispa, kardinaali André Vingt-Trois esitti sitä uudelleen vuonna 2016, mutta prosessi on edelleen kesken. ==Lähteet== ==Aiheesta muualla== Luokka:Ranskan kuninkaalliset Luokka:Prinsessat Luokka:Ranskalaiset teloitetut Luokka:Kristityt marttyyrit Luokka:Vuonna 1764 syntyneet Luokka:Vuonna 1794 kuolleet
Rugby (Warwickshire)

Rugby on noin asukkaan kaupunki ja kaupunkipiiri Warwickshiren kreivikunnassa Keski-Englannissa, Coventryn itäpuolella. Se on Warwickshiren toiseksi suurin kaupunki. Rugbyn kaupunkipiiriin kuuluu myös kaupunkia ympäröivää maaseutua. Rugbyn merkitys kasvoi, kun rautatie saapui sinne 1800-luvulla. Otollinen sijainti rautateiden solmukohdassa on synnyttänyt kaupunkiin paljon teollisuutta, erityisesti sähkölaitteiden valmistusta. Siellä sijaitsee myös Rugby School, vuonna 1567 perustettu nimekäs yksityiskoulu, joka tunnetaan rugbyn synnyinsijana. == Lähteet == Luokka:Asutut paikat Warwickshiressä Luokka:Englannin kaupungit Luokka:Warwickshiren hallinnolliset alueet Luokka:Englannin hallintopiirit
Koiran ulkoilutus

Koiran ulkoilutus (myös koiran taluttaminen) on aktiviteetti, jossa henkilö kävelyttää koiraansa. Siitä on hyötyä sekä omistajalle että lemmikille. Se myös auttaa koiran kouluttamista ja kumppanuutta. == Yleistä == Koiran ulkoilutuksessa koiralla on yleensä valjaat tai kaulapanta, jotta se ei karkaisi omistajaltaan. Suomen lain mukaan koira on pidettävä kytkettynä. Yleensä koira opetetaan kaulapantaan jo pentuna, sillä aikuisiässä se voi olla vaikeaa. === Ulkoilutus === Koiraa ulkoilutetaan yleensä kolme kertaa päivässä noin 30 minuuttia. === Ympäristö === Suomen lain mukaan koiraa ei saa ulkoiluttaa uimarannoilla, lasten leikkipaikoilla ja torialueilla. === Jätökset === Suomen järjestyslain mukaan koirien jätökset pitää kerätä, jotta ne eivät jää ympäristöön. Jätökset on kerättävä pois etenkin taajaan asutuilla alueilla, eikä koira myöskään saisi merkitä autonrenkaita, talojen seinustoja, patsaita, portinpieliä tai koristekasveja omaksi reviirikseen. Poliisi voi järjestyslain mukaan sakottaa koiran omistajaa, jos tämä ei kerää jätöksiä. Jätökset voivat myös aiheuttaa koirille terveysongelmia. == Terveyshyödyt == Kanadalainen tutkimusryhmä on tutkinut, että koiranomistajat kävelevät muita enemmän ja että ihminen liikkuu enemmän koiran kanssa kuin ilman. Koira voi myös auttaa painonhallintaan. == Katso myös == * Koiranäyttely * Koiran kouluttaminen * Koirapuisto * Koirametsä == Lähteet == == Aiheesta muualla == Luokka:Koirien koulutus
Simbi

Simbi on maalaiskunta ja sen keskuskylä Kayesin alueen Nioron piirissä Malissa. Se sijaitsee 50 kilometriä Niorosta etelään. Kunnassa on 20 100 ja kylässä 2 800 asukasta (vuonna 2009). Simbin kunnan pinta-ala on 1 447 neliökilometriä. Se rajoittuu lännessä Nioron piirin Sandarén ja Gavinanén, pohjoisessa Gadiaba Kadielin ja Guétéman, idässä Diéman piirin Fassoudébén ja Béman ja etelässä Diangounté Camaran ja Lakamanén kuntiin. Maisemaa leimaavat tasangot ja mäet. Seutu kuuluu Sahelin vyöhykkeeseen. Pysyviä vesistöjä ei ole. Kasvillisuus koostuu akaasioista, piikkipensaista ja ruohokasveista. Kuntaan kuuluu 19 kylää. Asukkaista 65 % on soninkeja, 20 % fulbeja ja diawandoja, 10 % maureja ja 5 % bambaroita ja mandinkoja. Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat durra, hirssi ja maapähkinä. Tuotantoeläimiä ovat naudat, lampaat, vuohet, aasit, hevoset ja siipikarja. Simbissä pidetään viikoittaiset markkinat. ==Lähteet== Luokka:Malin kunnat Luokka:Nioron piiri
Fort Stevensin taistelu

Fort Stevensin taistelu (; joissakin lähteissä myös Washingtonin taistelu) oli Washington D.C.:n laitamilla 11.–12. heinäkuuta 1864 käyty Yhdysvaltain sisällissodan taistelu. Taistelussa olivat vastakkain unionin kenraalimajurien Horatio G. Wrightin ja Alexander McD. McCookin sekä Konfederaation kenraaliluutnantti Jubal Earlyn joukot. Taistelu päättyi Unionin voittoon. Unionin presidentti Abraham Lincoln seurasi henkilökohtaisesti taistelun kulkua Fort Stevensista käsin. == Taustaa == Ennen Fort Stevensin taistelua Earlyn joukot olivat käyneet 9. heinäkuuta Monocacyn taistelun Unionin joukkoja vastaan. Vaikka Earlyn joukot periaatteessa olivatkin voittaneet taistelun, niin taistelu viivästytti Earlyn joukkojen etenemistä kohti Washingtonia niin paljon, että Unioni ehti lähettää Washingtoniin vahvistusjoukkoja. == Tapahtumien kulku == 11\. heinäkuuta 1864 Jubal Earlyn väsyneet joukot saapuivat Washington D.C.:n laitamille. Earlyn joukot ryhmittyivät asemiin lähelle kaupunkia puolustaneita linnoituksia, joiden puolustuksesta vastasivat tuolloin järjestäytyneiden sotilasjoukkojen sijaan erilaiset puolisotilaalliset joukot ja sairauksista toipumassa olleet sotilaat. Seuraavana yönä osa Unionin 6. armeijakunnan sotilaista saapui vahvistamaan linnoitusten puolustusta. Early aloitti hyökkäyksensä kunnolla 12. heinäkuuta, mutta 6. armeijakunnan joukot torjuivat hyökkäyksen. Iltapäivällä Unionin joukot lähtivät vastahyökkäykseen, jonka yhteydessä he ajoivat Konfederaation joukot pois asemistaan. Early päätti vetäytyä taistelusta seuraavana yönä. Osapuolet menettivät taistelussa yhteensä 874 miestä. == Seuraukset == Taistelun jälkeen Early luopui yrityksistään vallata Washington itselleen. Early veti joukkonsa Potomacjoen toiselle puolelle, mikä samalla lopetti Earlyn joukkojen invaasion Marylandiin. == Lähteet == Luokka:Yhdysvaltain sisällissodan taistelut Luokka:Vuoden 1864 sotahistoria Luokka:Washingtonin (DC) historia
Sean McVay

Sean McVay (s. 24. tammikuuta 1986 Dayton, Ohio) on yhdysvaltalainen amerikkalaisen jalkapallon valmentaja. McVay on Los Angeles Ramsin päävalmentaja kaudella 2018. Ennen Ramsia hän toimi Washington Redskinsin hyökkäyksen koordinaattorina. McVaysta tuli NFL:n modernin ajan nuorin päävalmentaja tammikuussa 2017, kun hän siirtyi Redskinsistä Ramsiin. McVay johdatti Ramsin Super Bowliin toisella kaudellaan 2018, mutta New England Patriots osoittautui loppuottelussa liian vahvaksi. Kaudelle 2021 Rams oli kasannut kokeneen ja vahvan joukkueen, jossa oli useita isoja nimiä. Joukkue selvisi Super Bowliin ja kaatoi kotistadionillaan Cincinnati Bengalsin 23-20. MCVaysta tuli näin nuorin Super Bowlin voittanut päävalmentaja. ==Lähteet== Luokka:Yhdysvaltalaiset amerikkalaisen jalkapallon valmentajat Luokka:Vuonna 1986 syntyneet Luokka:Elävät henkilöt
Gavinané

Gavinané on maalaiskunta ja sen keskuskylä Kayesin alueen Nioron piirissä Malissa. Se sijaitsee 50 kilometriä Niorosta länteen. Kunnassa on 15 700 ja kylässä 4 200 asukasta (vuonna 2009). Gavinanén kunta rajoittuu koillisessa Nioro Tougouné Rangabén, idässä Gadiaba Kadielin, kaakossa Simbin, lounaassa Sandarén ja luoteessa Diaye Couran kuntiin. Sen keskellä sijaitsee Yourin kaupunkikunta. Seutu kuuluu Sahelin vyöhykkeeseen. Pysyviä vesistöjä ei ole. Kuntaan kuuluu 18 kylää. Asukkaat ovat etupäässä fulbeja. Lisäksi on jonkin verran soninkeja. Liikenneyhteydet ovat heikot varsinkin sadeaikaan. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat durra, hirssi, maissi, lehmänpapu, maapähkinä, vesimeloni ja pullokurpitsa. Tuotantoeläimiä ovat naudat, lampaat, vuohet, aasit ja hevoset. ==Lähteet== Luokka:Malin kunnat Luokka:Nioron piiri
Hautojärvi

Hautojärvi on Etelä-Pohjanmaalla Ähtärin Saarikylän ja Isomäen välillä sijaitseva järvi, joka kuuluu Kokemäenjoen vesistöön. == Maantietoa == Järven pinta-ala on 102 hehtaaria eli 1,0 neliökilometriä. Se on 1,9 kilometriä pitkä ja 1,0 kilometriä leveä. Sen järvenselkä on avoin ja saareton, vaikka siellä täällä on kiviä. Järven pohjoispää kapenee Kangaslahdeksi ja järven koillisrannassa on avoin Sammakkolahti. Eteläpää on pyöreä, mutta kaakkoispäässä sijaitsee Sahinperä, joka on järven syvin kohta ja josta laskuoja saa alkunsa. Järvessä ei ole kartan mukaan saaria. Järvi on luodattu ja siitä on julkaistu syvyyskartat. Sen tilavuus on 2,4 miljoonaa kuutiometriä eli 0,0024 kuutiokilometriä. Järven keskisyvyys on 2,3 metriä ja suurin syvyys on 9,8 metriä. Syvin kohta sijaitsee Sahinperässä. Järven rantaviivan pituus on 5,2 kilometriä ja sen rannat ovat alavaa metsämaata. Jotkin rannat ovat soistuneet ja ne onkin ojitettu. Tällainen suo on Haapaneva. Kauempana sijaitsee turvetuotantoalueita, joiden kuivatusvesiä johdetaan järveen. Näitä ovat Isosuon ja Sileänevan turvetuotantoalueet . Järven rannan tuntumassa ei sijaitse talouksia, mutta sen rannoille on rakennettu lähe 20 vapaa-ajan asuntoa. Järvi sijaitsee lähellä Keuruun vastaista rajaa. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Vihtamonpuron valuma-alueeseen (35.487) järvi kuuluu. Järven vedenpinnan korkeus on 176,3 metriä mpy. Järvi on Vihtamonpuron valuma-alueen latvajärviä, joten se saa pääosan vedestään omasta lähiympäristöstään. Siihen sisältyy pääasiassa ojitettuja soita ja Sammakkolampi (3 ha), joka laskee siihen suo-ojien kautta. Järven laskuoja lähtee järven kaakkoipäästä Sahinperältä, josta saa alkunsa Sahinpuro. Se laskee 1,7 kilometrin päässä Keskiseen Pirttijärveen. Vesireitti jatkaa etelään muuttuen keskijuoksulla Kankijoeksi. Kankijoki laskee Kuusijärveen, joka on osa Pihlajaveden reitin järviketjua. == Lähteet == Luokka:Pihlajaveden reitin valuma-alue Luokka:Ähtärin järvet
Qu Yuan

Qu Yuan (noin 339–278 eaa.) oli varhaisin nimeltä tunnettu kiinalainen runoilija. Hänellä on ollut suuri merkitys kiinalaisen runouden kehittymiseen. Qu Yuan syntyi Chun hallitsijasuvun jäseneksi. Hänet kutsuttiin alle 30-vuotiaana Chun hallitsijan Huaiwangin neuvonantajaksi. Qu Yuan suositteli Qinin läänitysvaltion vastustamista. Politiikka ei ollut suosittua, ja Qu Yuan joutui sisäiseen karkotukseen, kun häntä kiellettiin tulemasta Jangtsejoen eteläpuolelle. Määräyksestä huoimatta hän vaelteli murheellisena Chun eteläosissa ja hukuttautui lopulta Jangtsen sivujokeen. Lohikäärmeveneiden juhla on saanut alkunsa runoilijan ruumiin etsimisestä. == Lähteet == Luokka:Kiinalaiset runoilijat Luokka:300-luvulla eaa. syntyneet Luokka:270-luvulla eaa. kuolleet
Diaye Coura

Diaye Coura on maalaiskunta ja sen keskuskylä Kayesin alueen Nioron piirissä Malissa. Se sijaitsee 58 kilometriä Niorosta länteen. Kunnassa on 13 700 ja kylässä 5 900 asukasta (vuonna 2009). Diaye Couran kunta rajoittuu idässä Nioron piirin Nioro Tougouné Rangabén ja Gavinanén, etelässä Sandarén ja lännessä Yélimanén piirin Kirané Kaniagan kuntiin sekä pohjoisessa Mauritaniaan. Seutu kuuluu Sahelin vyöhykkeeseen. Pysyviä vesistöjä ei ole. Kuntaan kuuluu yhdeksän kylää. Asukkaat ovat soninkeja, fulbeja ja maureja. Liikenneyhteydet ovat heikot varsinkin sadeaikaan. Väestön pääelinkeinot ovat maanviljely ja karjanhoito. Tärkeimmät viljelykasvit ovat durra, maapähkinä, okra, maissi ja riisi. Tuotantoeläimiä ovat naudat, lampaat, vuohet, aasit ja hevoset. Lisäksi harjoitetaan käsityöammatteja ja pienimuotoista kaupankäyntiä. ==Lähteet== Luokka:Malin kunnat Luokka:Nioron piiri
Seitsemäntoista

Seitsemäntoista on Yleisradion tuottama kolmiosainen television minisarja vuodelta 2017. Itsenäisen Suomen satavuotisjuhlavuonna valmistunut, nuorille suunnattu draamasarja kertoo kahdesta 17-vuotiaasta tytöstä vuoden 1917 poliittisessa myllerryksessä Helsingissä. Kolmantena päähenkilönä on silloinen pääministeri Oskari Tokoi. Sarjan on käsikirjoittanut Emma Taulo ja ohjannut Atro Lahtela, ja sen pääosissa näyttelevät Elli Melasniemi ja Milla-Mari Pylkkänen teinityttöinä sekä Jarkko Pajunen Tokoina. Koomikkona paremmin tunnettu Stan Saanila esittää Suomen venäläistä kenraalikuvernööriä Mihail Stahovitšia. ==Juoni== Eletään vuotta 1917. Huhut Venäjän vallankumouksesta kiirivät Helsinkiin ja sekoittavat sekä pääministeri Oskari Tokoin että Nikolajeffien porvarisperheen elämän. Perheen 17-vuotias tytär Olivia ja perheessä työskentelevä samanikäinen piikatyttö Iita ovat parhaita ystäviä. He tutustuvat nuoreen sosialistipoikaan Juhoon ja sotkeutuvat sitä myötä politiikkaan niin, että heidän ystävyytensä joutuu koetukselle. Olivia katoaa, ja Iita ymmärtää että kyse on jopa elämästä ja kuolemasta. Samaan aikaan Oskari Tokoin hallitus tavoittelee Suomea itsenäiseksi Venäjän vallasta. ==Tuotanto== Minisarjan oheismateriaaliksi laadittiin verkkopeli, joka syventää sarjan tarinaa. ==Rooleissa== ==Lähteet== ==Aiheesta muualla== *Sarja Yle Areenassa Luokka:2010-luvun suomalaiset draamasarjat
Martin Veinberg

Martin Veinberg (s. 1997) on suomalainen amerikkalaisen jalkapallon pelaaja, pelipaikaltaan ulompi hyökkäyksen linjamies. Veinberg pelasi Helsinki Roostersissa kausina 2015–2017. Hän saavutti tuona aikana kaksi Suomen mestaruutta. Kaikkien aikojen lupaavimpana suomalaispelaajana pidetty Veinberg sai stipenditarjouksen seitsemältä NCAA-yliopistojoukkueelta, muun muassa Nebraskan ja Floridan yliopistoilta. Kaudella 2018 hän ei pelannut lainkaan Vaahteraliigaa NCAA-kelpoisuussääntöjen vuoksi. Veinberg siirtyi vuonna 2019 Yhdysvaltoihin ja pelasi kauden junior college -tasolla Iowa Western Community Collegessa.https://247sports.com/Player/Martin-Veinberg-46056779/ Viitattu 20.12.2018. Hän palasi Suomeen kesällä 2020. ==Lähteet== Luokka:Suomalaiset amerikkalaisen jalkapallon pelaajat Luokka:Vuonna 1997 syntyneet Luokka:Elävät henkilöt
Džami

Maulānā Abdurrah-mānibn Ahmed Džami, myös: Abd al-Rahman Jami, (1414–1492) oli persialainen runoilija, oppinut ja suufi. Abd al-Rahman otti kirjailijanimensä Džamin kylältä, jossa hän vietti lapsuutensa, suunnilleen Mašhadin ja Heratin puolivälissä. Hän muutti nuorena poikana isänsä kanssa Heratiin ja opiskeli siellä teologiaa, arabian kielioppia ja kirjallisuutta. Hän jatkoi opintojaan Samarkandissa ja menestyi hyvin hadithin, astronomian ja matematiikan opinnoissa. Noin kolmekymppisenä hän koki jonkinlaisen uskonnollisen kriisin, ja joidenkin tietojen mukaan näki enneunen, joka käski hänen luopua opiskelusta ja suuntautua suufilaisuuteen. Džamin kirjallinen ura kesti lähes viisikymmentä vuotta. Hän kirjoitti runoja sekä persiaksi että arabiaksi ja yli 30 proosateosta. Hänen tunnetuin proosateoksensa Lava’iḥ (Valonvälähdyksiä) käsittelee suufilaisen peruskäsitettä olevaisuuden ykseydestä, ja siihen sisältyy kommentteja muiden suufilaisten mystikoiden töihin. Džamin tunnetuin runokokoelma on seitsemänosainen Seitsemän valtaistuinta (joka tarkoittaa myös Otavan tähtikuviota). Maulānā Abdurrah- mānibn Ahmed Džami osoitti edeltäjiinsä Nizamiin ja Rumiin verrattuna enemmän tyylillistä kykyä kuin itsenäistä luovaa voimaa. Muutamia hänen lyyrillisistä runoistaan, samoin kuin opetusrunot ”Jūsuf” ja ”Zalīkhā” sekä ”Leilā” ja ”Medžnūn”, on käännetty saksaksi. Suorasanaisessa kertomuksessa ”"Behāristān” Dzami jäljittelee Sa’din ”Ruusutarhaa” ja teoksessaan ”Nafahātu-l-uns” hän esittää noin 600 kuuluisan pyhän miehen elämäkerrat. Džamin elämäkerran on julkaissut 1840 Vinzenz Edler von Rosenzweig, joka on myös saksantanut runoja.Džami, Maulānā Abdurrah-mānibn Ahmed, Tietosanakirja osa 2, palsta 465, Tietosanakirja Osakeyhtiö 1909 == Lähteet == ==Aiheesta muualla== Luokka:Persialaiset runoilijat Luokka:Vuonna 1414 syntyneet Luokka:Vuonna 1492 kuolleet Luokka:Suufit
Preševo

Preševo () tai Presheva () on kunta Pčinjan piirissä Etelä-Serbiassa. Se on Preševon laakson maantieteellisen alueen suurin kunta. Preševo on Serbian albaanien kulttuurillinen keskus, ja albaanit ovat kunnan suurin etninen ryhmä. ==Historia== Serbit saapuivat Preševon alueelle 6. vuosisadalla saapuessaan Balkanille. Keskiajalla Preševon alue oli osa Serbian Kuningaskuntaa. Vuosina 1887–1913 Preševo oli osa Osmanien valtakunnan Kosovon vilayettia. Ensimmäisen Balkanin sodan jälkeen alue palasi Serbian haltuun. Vuosina 1929–1941 Preševo oli osa Vardarin banovinaa. Jugoslavian valtauksen jälkeen 20 huhtikuuta Bulgaria miehitti osan Jugoslaviasta, johon kuului Preševo. Syyskuussa 1944 Bulgaria antoi alueen natsi-Saksalle. Vuodesta 1945 vuoteen 1992 Preševo oli osa Jugoslavian sosialistista liittotasavaltaa. Vuonna 1992 alueen albaanit äänestivät alueen Preševon, Medveđan ja Bujanovacin liittämisestä Kosovoon. Jugoslavian hajoamisen ja Kosovon sodan seurauksena albaanien separatistijärjestö UÇPMB alkoi taistella Serbiaa vastaan tavoitteenaan liittää Preševo, Medveđa ja Bujanovac Kosovoon. Preševon konflikti päättyi vuonna 2001 separatistien häviöön. 7 maaliskuuta 2017 Albanian presidentti vieraili Preševossa ja Bujanovacissa, joissa albaanit muodostavat enemmistön. ==Väestö== Monet Preševon ja Bujanovacin albaaneista boikotoivat vuoden 2011 väestönlaskentaa. Vuoden 2002 väestönlaskennassa albaanit muodostivat väestöstä 90 % ja loput olivat pääasiassa serbejä. Luokka:Serbian kunnat
Cool Springin taistelu

Cool Springin taistelu (; tunnetaan myös Island Fordin, Parkers Fordin, Snickers Ferryn ja Castleman's Ferryn taisteluina) oli Clarken piirikunnassa Virginiassa 17. heinäkuuta–18. heinäkuuta 1864 käyty Yhdysvaltain sisällissodan taistelu. Taistelussa olivat vastakkain Unionin kenraalimajuri Horatio G. Wright ja Konfederaation kenraaliluutnantti Jubal Early. Taistelu päättyi Konfederaation voittoon. == Tapahtumien kulku == Fort Stevensin taistelun jälkeen Jubal Earlyn joukot vetäytyivät Washington D.C.:n lähistöltä. Unionin Horatio G. Wright lähti ajamaan Earlyn joukkoja takaa osastolla, johon kuului yksiköitä 6. ja 19. armeijakunnista. Lisäksi takaa- ajoon liittyi mukaan osa George Crookin johtamista joukoista, jotka olivat yhdessä David Hunterin kanssa vetäytyneet aikaisemmin Länsi-Virginiaan. 17.–18. heinäkuuta Unionin joukot ylittivät Shenandoah-jokea. Iltapäivällä 18. heinäkuuta Konfederaation Robert E. Rodesin johtama divisioona hyökkäsi Unionin eversti Joseph Thoburnin johtamaa divisioonaa vastaan Cool Spring -nimisen plantaasin lähellä. Thoburnin joukot kestivät hyökkäyksen, mutta vetäytyivät pimeän tultua pois taistelusta. Unionin joukot menettivät taistelussa yhteensä 422 miestä, Konfederaation joukot taas 397. == Seuraukset == Taistelun seurauksena Unionin joukot joutuivat luopumaan Earlyn joukkojen takaa-ajosta usean päivän ajaksi. == Lähteet == Luokka:Yhdysvaltain sisällissodan taistelut Luokka:Virginia Yhdysvaltain sisällissodassa Luokka:Vuoden 1864 sotahistoria
Kevin MacLeod

Kevin MacLeod (ääntämys: /məklaʊd/; s. 28. syyskuuta 1972) on yhdysvaltalainen säveltäjä ja muusikko. MacLeod on tehnyt yli 2 000 musiikkikappaletta, ja ne ovat saatavilla Creative Commons lisensillä. Lisenssivaihtoehtojen ansiosta kuka tahansa voi käyttää hänen musiikkiaan ilmaiseksi niin kauan kuin videossa mainitaan hänen nimensä. Siksi hänen musiikkiaan käytetään tuhansissa elokuvissa ja videoissa. == Musiikin jakelu == MacLeod päätti julkaista musiikkinsa Creative Commons -lisenssillä, jotta hänen musiikkiaan voisivat kuunnella ja käyttää mahdollisimman monet. Hänen mielestään nykyinen tekijänoikeusjärjestelmä on "rikki", ja siksi hän haluaa, että ihmiset voivat käyttää hänen musiikkiaan ilmaiseksi. MacLeodin käyttämistä lisensseistä suosituin on CC-BY; niin kauan kuin hänen nimensä mainitaan tekijänä, hänen musiikkinsa on ilmaiseksi käytettävissä. Maksullinen käyttöoikeus puolestaan on saatavana tahoille, jotka eivät halua tai eivät pysty julkaisemaan MacLeodin nimeä julkaisun yhteydessä. MacLeod on myös käynnistänyt freepd.com Public Domain Music (CC0) -sivuston. == Dokumenttielokuva == MacLeod on aiheena dokumenttielokuvassa Royalty Free: The Music of Kevin MacLeod. Se oli tarkoitus julkaista vuonna 2018. Ryan Camarda toimisi elokuvan ohjaajana. == Palkinnot == Vuonna 2015 MacLeod sai kansainvälisen kunniamainon web- videopalkinnon Euroopan Web Video Academy -palkintogaalassa. == Lähteet == == Aiheesta muualla == * Virallinen nettisivu * * Twitter Luokka:Yhdysvaltalaiset muusikot Luokka:Yhdysvaltalaiset säveltäjät Luokka:Vuonna 1972 syntyneet Luokka:Elävät henkilöt
Antti Nikunen

Antti Nikunen (s. 1982) on helsinkiläinen lastenkirjailija ja kuvittaja, joka on tullut tutuksi Urho ja Onna -kirjoistaan. Viimeisimmät lastenkirjat Nollis, maailman ainoa nollasarvinen (WSOY, 2022) ja Nollis, kallis nokkonen ja muita kertomuksia (WSOY, 2023), hän on tehnyt yhdessä Tuomas Marjamäen kanssa, jotka Marjamäki on kirjoittanut ja Nikunen kuvittanut. Ensimmäinen Nollis palkittiin Arvid Lydecken -palkinnolla vuonna 2022. Nikunen työskentelee AD:na Helsingin Sanomilla. == Teokset == *Nikunen, Antti: Urho on huoltomies, WSOY 2017, EAN: 9789510421628 *Nikunen, Antti: Onna on poliisi, WSOY 2017, EAN: 9789510421802 *Nikunen, Antti: Urhon ja Onnan laastarikirja, WSOY 2018 EAN: 9789510431481 *Nikunen, Antti: Urho ja Onna tutkivat, Autokirja, WSOY, 2019 EAN: 9789510437650ik *Nikunen, Antti: Urho ja Onna tutkivat, Ihminen, WSOY, 2020 EAN: 9789510447321ik Luokka:Suomalaiset lasten- ja nuortenkirjailijat Luokka:Vuonna 1982 syntyneet Luokka:Elävät henkilöt
Ampumahiihdon maailmancup 2018–2019 – 3. osakilpailu

Ampumahiihdon maailmancupin kauden 2018–2019 kolmas osakilpailu järjestettiin Nové Město na Moravěssa, Tšekissä 20.–23. joulukuuta 2018. ==Yhteenveto== ===Miehet=== Tapahtuma Voittaja Tulos Toinen Tulos Kolmas Tulos 10 km pikakilpailu tiedot 23.09,9 23.30,9 24.04,1 12,5 km takaa-ajo tiedot 31.59,0 32.05,2 32.22,9 15 km yhteislähtö tiedot 37.25,2 38.11,7 38.19,3 ===Naiset=== Tapahtuma Voittaja Tulos Toinen Tulos Kolmas Tulos 7,5 km pikakilpailu tiedot 19.44,6 19.49,1 19.50,8 10 km takaa-ajo tiedot 29.53,5 29.53,7 29.58,2 12,5 km yhteislähtö tiedot 35.34,4 35.46,5 35.47,7 ==Tulokset== ===Miesten pikakilpailu=== Sij. Nimi Sakot Aika Ero Pist. 1 (0+0) 23.09,9 -- 60 2 (0+0) 23.30,9 +21.0 54 3 (0+0) 24.04,1 +54,2 48 4 (0+0) 24.13,4 +1.03,5 43 5 (0+1) 24.13,6 +1.03,7 40 6 (1+0) 24.14,5 +1.04,6 38 7 (0+1) 24.17,2 +1.07,3 36 8 (1+0) 24.18,7 +1.08,8 34 9 (0+0) 24.20,2 +1.10,3 32 10 (0+1) 24.22,3 +1.12,4 31 ===Miesten takaa-ajo=== Sij. Nimi Sakot Aika Ero Pist. 1 (1+0+2+1) 31.59,0 -- 60 2 (1+1+1+1) 32.05,2 +6,2 54 3 (0+0+0+1) 32.22,9 +23,9 48 4 (0+0+0+2) 32.28,2 +29,2 43 5 (0+0+0+0) 32.56,3 +57,3 40 6 (0+0+0+1) 33.11,6 +1.12,6 38 7 (1+1+0+1) 33.16,7 +1.17,7 36 8 (0+1+0+1) 33.22,7 +1.23,7 34 9 (0+0+0+4) 33.34,0 +1.35,0 32 10 (0+1+0+1) 33.46,1 +1.47,1 31 ===Miesten yhteislähtö=== Sij. Nimi Sakot Aika Ero Pist. 1 (0+0+0+0) 37.25,2 -- 60 2 (0+0+1+1) 38.11,7 +46,5 54 3 (0+0+0+1) 38.19,3 +54,1 48 4 (1+0+0+0) 38.24,5 +59,3 43 5 (0+0+2+0) 38.30,9 +1.04,9 40 6 (0+0+1+1) 38.43,9 +1.18,7 38 7 (1+0+1+2) 38.46,8 +1.21,6 36 8 (2+0+0+0) 38.49,0 +1.23,8 34 9 (2+0+1+0) 38.53,3 +1.28,1 32 10 (0+0+0+1) 39.09,4 +1.44,2 31 ===Naisten pikakilpailu=== Sij. Nimi Sakot Aika Ero Pist. 1 (0+0) 19.44,6 -- 60 2 (0+1) 19.49,1 +4,5 54 3 (0+0) 19.50,8 +6,2 48 4 (1+0) 20.07,6 +23,0 43 5 (0+1) 20.13,9 +29,3 40 6 (0+0) 20.15,6 +31,0 38 7 (0+1) 20.16,0 +31,4 36 8 (0+0) 20.16,7 +32,1 34 9 (1+1) 20.22,9 +38,3 32 10 (0+0) 20.25,5 +40,9 31 ===Naisten takaa-ajo=== Sij. Nimi Sakot Aika Ero Pist. 1 (0+0+1+1) 29.53,5 -- 60 2 (0+0+0+1) 29.53,7 +0,2 54 3 (0+0+0+1) 29.58,2 +4,7 48 4 (1+0+0+0) 30.47,4 +53,9 43 5 (0+0+2+0) 30.47,7 +54,2 40 6 (0+0+0+0) 30.49,3 +55,8 38 7 (1+0+0+0) 30.56,8 +1.03,3 36 8 (1+1+0+0) 31.07,0 +1.13,5 34 9 (2+1+3+0) 31.26,0 +1.32,5 32 10 (2+1+0+2) 31.30,0 +1.36,5 31 ===Naisten yhteislähtö=== Sij. Nimi Sakot Aika Ero Pist. 1 (1+0+0+1) 35.34,4 -- 60 2 (0+0+1+1) 35.46,5 +12,1 54 3 (1+1+1+0) 35.47,7 +13,3 48 4 (0+0+0+1) 35.54,5 +20,1 43 5 (0+1+0+1) 36.10,7 +36,3 40 6 (1+0+0+2) 36.20,2 +45,8 38 7 (0+0+2+1) 36.20,7 +46,3 36 8 (2+0+1+1) 36.27,1 +52,7 34 9 (0+0+3+0) 36.29,5 +55,1 32 10 (1+1+1+0) 36.37,5 +1.03,1 31 ==Maailmancupin kokonaistilanne== ===Henkilökohtainen=== Miehet Sij. Nimi Pisteet 1 428 2 312 3 266 4 266 5 263 Naiset Sij. Nimi Pisteet 1 381 2 345 3 276 4 268 5 242 ===Maat=== Miehet Sij. Maa Pisteet 1 2 413 2 2 276 3 2 169 4 2 104 5 2 102 Naiset Sij. Maa Pisteet 1 2 254 2 2 212 3 2 135 4 2 069 5 2 062 ==Lähteet== ==Aiheesta muualla== * Virallinen sivusto Luokka:Ampumahiihdon maailmancup 2018–2019 Luokka:Tšekin urheilutapahtumat Luokka:Tšekin ampumahiihto Luokka:Vysočinan lääni
Pension Benefit Guaranty Corporation

Pension Benefit Guaranty Corporation (PBGC) on yhdysvaltalainen valtionyhtiö, jonka tarkoituksena on suojata yksityisten yritysten eläkerahastoja sekä jatkaa ja hoitaa yksityisten yritysten aikaisemmin hallinnoimia eläkerahastoja. PBGC:n historia liittyy siihen, että yksityiset yritykset ovat tarjonneet eläkkeitä 1800-luvun lopulta alkaen, mutta niitä ei oltu säännelty juuri lainkaan ennen vuotta 1974 jolloin PBGC perustettiin. PBGC on tärkeä, kun yritys joutuu konkurssiin tai ei muuten kykene maksamaan eläkemaksuja. PBGC:n perustamisen historia on autonvalmistaja Studebakerin konkurssissa vuonna 1963. Studebakerin eläkerahasto tuhoutui yrityksen konkurssissa. Tämä käynnisti 10-vuotisen kamppailun liittovaltion lainsäädännön saamiseksi. Vuonna 1974 saatiin voimaan Employee Retirement Income Security Act (ERISA). Tähän lainsäädäntöön kuului myös PBGC:n perustaminen.https://www.workforce.com/2012/01/24/the-rise-and-fall-of- employer-sponsored-pension-plans/ 44 miljoonan yhdysvaltalaiset eläkkeet ovat tämän yrityksen suojaamia ja 1,5 miljoonan yhdysvaltalaisen eläkkeet tulevat tämän yrityksen hallinnoimista eläkerahastoista.https://www.federalregister.gov/agencies/pension-benefit- guaranty-corporationhttps://www.pbgc.gov/news/press/releases/pr-11-44 Suurin tapaus kun eläkerahasto on siirretty kokonaan PBGC:lle on ollut vuonna 2005 tapahtunut United Airlines -lentoyhtiön neljän eläkerahaston lakkauttaminen, kun lentoyhtiö toimi konkurssilainsäädännön alaisuudessa. Tapauksessa PBGC:lle siirtyi 7,3 miljardin Yhdysvaltain dollarin maksuvaateet ja 122 000 eläkkeensaajaa.https://www.dailyrepublic.com/all-dr- news/wires/business/a-sears-bankruptcy-could-cause-one-of-the-biggest-pension- defaults-ever-but-the-government-would-protect-90000-retirees/ Alkuvuodesta 2019 PBGC otti hoidettavakseen Sears Holdings -vähittäiskaupan alan yrityksen kaksi eläkerahastoa, joiden eläkkeensaajiin kuuluu noin 90 000 henkilöä.https://www.reuters.com/article/us-sears-bankruptcy-pbgc/pbgc-steps- in-to-oversee-sears-two-pension-plans-idUSKCN1PC2A6 ==Lähteet== Luokka:Yhdysvaltalaiset valtionyhtiöt
Sam Maes

Sam Maes (s. 7. kesäkuuta 1998) on belgialainen alppihiihtäjä. Maes sijoittui nuorten olympialaisissa 2016 suurpujottelussa seitsemänneksi. Hän saavutti nuorten MM-kilpailuissa 2019 pronssia sekä pujottelussa että suurpujottelussa. Pyeongchangin olympialaisissa 2018 Maes oli suurpujottelussa 32:s ja Åren MM- kilpailuissa 2019 26:s. Courchevelin / Méribelin MM-kilpailuissa 2023 hän sijoittui parisuurpujottelussa yhdeksänneksi. Maes kilpaili maailmancupissa ensimmäisen kerran Levillä marraskuussa 2018. Ensimmäiset maailmancupin pisteensä hän saavutti oltuaan 28:s Val d’Isèren suurpujottelussa saman vuoden joulukuussa. Parhaimmillaan hän on sijoittunut 11:nneksi Alta Badian suurpujottelussa joulukuussa 2022 ja Palisades Tahoen suurpujottelussa helmikuussa 2024. == Lähteet == Luokka:Belgialaiset alppihiihtäjät Luokka:Vuonna 1998 syntyneet Luokka:Elävät henkilöt
Rutherford’s Farmin taistelu

Rutherford's Farmin taistelu () oli Virginiassa 20. heinäkuuta 1864 käyty Yhdysvaltain sisällissodan taistelu. Taistelussa olivat vastakkain Unionin prikaatikenraali William W. Averell ja Konfederaation kenraalimajuri Stephen Dodson Ramseur. Taistelu päättyi Unionin voittoon. == Tapahtumien kulku == 20\. heinäkuuta Stephen Dodson Ramseurin komentama divisioona oli Rutherfordin ja Carterin maatilojen luona Virginiassa, kun William W. Averellin johtama divisioona hyökkäsi yllättäen heidän kimppuunsa. Unionilla oli taistelussa noin 2 350 miestä, Konfederaatiolla taas noin 3 300. Hyökkäyksen seurauksena Ramseur päätti vetäytyä kohti Winchesteria. Averellin joukot saivat hyökkäyksen yhteydessä haltuunsa neljä Ramseurin tykkiä ja lähes 300 sotavankia. Yhteensä osapuolet menettivät taistelussa noin 1 1000 miestä. == Lähteet == Luokka:Yhdysvaltain sisällissodan taistelut Luokka:Vuoden 1864 sotahistoria Luokka:Virginia Yhdysvaltain sisällissodassa
Douglas D-558-2 Skyrocket

Douglas Skyrocket (Douglas D-558-2 Skyrocket, D-558-II) on Douglas Aircraft Companyn valmistama supersooninen tutkimuskone. Koneita valmistettiin kolme kappaletta, jotka kaikki on museoitu.https://www.avc.edu/aboutavc/campushistory/skyrocket Viitattu 22.12.2018. Koneen ensilento oli 4. helmikuuta 1948. Sen voimanlähteenä oli sekä XLR-8 RM-5 rakettimoottori, jonka teho oli 27.0 kN että Westinghouse J-34 WE-40 suihkumoottori, teholtaan 13.0 kN. Skyrocket rikkoi ensimmäisenä kahden machin rajan.https://airandspace.si.edu/collection-objects/douglas-d-558-2 Viitattu 21.12.2018. Yhdysvaltain laivaston alaisuudessa lennetty ennätys tehtiin 20. marraskuuta 1953, pilottina A. Scott Crossfield. Huippunopeudeksi tuli Mach 2.005 eli 2 135 km/h 18 000 metrin korkeudessa.https://www.thisdayinaviation.com/tag/douglas-d-558-ii-skyrocket/ Viitattu 21.12.2018. Aiemmin William "Bill" Bridgeman lensi koneella 23 848 m korkeudessa 1 992 km/h nopeudella.MMM 1955: s. 202 Kone saavutti myös korkeusennätyksen 25,3 kilometriä (83,235 jalkaa). Lennot lennettiin B-29 ja B-50 kantoaluksista laukaistunahttps://www.nasa.gov/centers/armstrong/news/FactSheets/FS-035-DFRC.html Viitattu 21.12.2018., minkä vuoksi ne eivät täyttäneet kansainvälisen ilmailuliiton (FAI) ennätysvaatimuksia. Skyrocketia edelsi Douglas D-558-1 Skystreak.https://www.navalaviationmuseum.org/attractions/aircraft- exhibits/item/?item=d-558-1_skystreak Viitattu 21.12.2018. ==Lähteet== == Aiheesta muualla == D-558-2 Skyrocket Luokka:Yhdysvaltalaiset experimental- ilma-alukset Luokka:1940-luvun experimental-ilma-alukset
Dix–Hill Cartel

Dix–Hill Cartel oli Pohjois- ja Etelävaltioiden Yhdysvaltain sisällissodan aikaan luoma järjestelmä, jossa sovittiin sotavankien vaihtamisesta. Sopimus järjestelmän luomisesta allekirjoitettiin kuuden kuukauden mittaisten neuvottelujen jälkeen 22. heinäkuuta 1862. Sopimuksen nimi viittaa Unionin kenraalimajuri John Dixiin ja Konfederaation kenraalimajuri Daniel Harvey Hilliin, jotka olivat mukana sopimusneuvotteluissa. Dix-Hillin sopimuksen mukaan osapuolet vaihtaisivat samanarvoisia sotavankeja yksi yhteen -periaatteella. Lisäksi sopimuksessa määriteltiin suhdeluvut, joiden perusteella osapuolet voisivat vaihtaa eriarvoisia vankeja keskenään. Esimerkiksi yksi luutnantti vastasi vankienvaihossa neljää miehistöön kuuluvaa, majuri taas kahdeksaa. Dix-Hillin sopimuksen mukainen vankienvaihto päättyi heinäkuussa 1863, kun Pohjoisvaltiot irtisanoutuivat siitä. Irtisanoutumisen syynä oli se, että Etelävaltiot eivät enää suostuneet kohtelemaan tummaihoisia sotavankeja samanarvoisina kuin valkoihoisia. Dix- Hillin sopimuksen päättymisestä huolimatta osapuolet tekivät tämän jälkeenkin vielä joitakin vankienvaihtoja. == Lähteet == * === Viitteet === == Aiheesta muualla == Luokka:Yhdysvaltain sisällissota Luokka:Yhdysvaltain poliittinen historia
Folck’s Millin taistelu

Folck's Millin taistelu (; tunnetaan myös nimellä Cumberlandin taistelu) oli 1. elokuuta 1864 Alleganyn piirikunnassa Marylandissa käyty Yhdysvaltain sisällissodan taistelu. Taistelussa olivat vastakkain Unionin prikaatikenraali Benjamin F. Kelly ja Konfederaation prikaatikenraali John McCausland. Taistelu päättyi ratkaisemattomana. == Tapahtumien kulku == John McCauslandin ja Bradley T. Johnsonin ratsuväkiprikaatit polttivat 30. heinäkuuta Chambersburgin kaupungin Pennsylvaniassa, minkä jälkeen joukot siirtyivät kohti Cumberlandia. Cumberlandissa heidän oli määrä häiritä Unionin rautatieliikennettä. 1\. elokuuta Konfederaation ratsuväkijoukot saapuivat Cumberlandin lähellä sijaitsevaan Folck’s Milliin, jossa heitä odotti prikaatikenraali Kellyn järjestämä väijytys. Väijytystä seurasi useiden tuntien mittainen yhteenotto, joka päättyi lopulta Konfederaation joukkojen vetäytymiseen. Osapuolet menettivät taistelussa yhteensä 38 miestä. == Lähteet == Luokka:Yhdysvaltain sisällissodan taistelut Marylandissa Luokka:Vuoden 1864 sotahistoria
Kajaanin suojeluskuntapiiri

Kajaanin suojeluskuntapiiriin kuului useita suojeluskuntia. Kajaanin, sittemmin Kainuun suojeluskuntapiiri Kajaanin, sittemmin Kainuun suojeluskuntapiiri Kajaanin, sittemmin Kainuun suojeluskuntapiiri Kajaanin, sittemmin Kainuun suojeluskuntapiiri Kajaanin, sittemmin Kainuun suojeluskuntapiiri Kajaanin, sittemmin Kainuun suojeluskuntapiiri Kajaanin, sittemmin Kainuun suojeluskuntapiiri Kajaanin, sittemmin Kainuun suojeluskuntapiiri Kajaanin, sittemmin Kainuun suojeluskuntapiiri suojeluskunta perustettu alue Hyrynsalmen suojeluskunta 1918-09-29 I Kajaanin suojeluskunta 1918-11-21 VIII Kajaanin maalaiskunnan suojeluskunta 1918-09-06 VII Kuhmonniemen suojeluskunta 1918-09-22 III Paltamon suojeluskunta 1918-09 VI Puolangan suojeluskunta 1918-12-01 V Ristijärven suojeluskunta 1919-01-06 I Sotkamon suojeluskunta 1918-11-10 IV Suomussalmen suojeluskunta 1918-10-27 II Säräisniemen suojeluskunta 1918-09-09 VII Vuolijoen suojeluskunta 1918-09-08 https://digi.kansalliskirjasto.fi/aikakausi/binding/1109461?page=10 == Lähteet == Luokka:Suojeluskunta Luokka:Kainuun historia
Mars 2020

Mars 2020 on Nasan Mars-tutkimushanke. Sen pääosa Mars-kulkija Perseverance laskeutui Marsiin vuonna 2021. Kulkijan mukana on myös pieni Ingenuity- helikopteri. Perseverance pohjautuu suurelti aiempaan Curiosity-kulkijaan ja käytti samankaltaista lento- ja laskeutumisjärjestelmää. Tutkimuslaitteet ovat suurelta osin uusia. Hanke julkistettiin vuonna 2012. Marraskuussa 2018 Nasa julkaisi aiotun laskeutumispaikan. Jezero-kraaterissa oleva oletettu delta- alue sijaitsee Isidis Planitia -alueen länsirajalla. Luotain laukaistiin Maasta 30. heinäkuuta 2020. Perseverance laskeutui onnistuneesti Marsiin 18. helmikuuta 2021. == Tutkimuslaitteet == Tutkimuslaitteisiin kuuluu: *Planetary Instrument for X-Ray Lithochemistry (PIXL) *Radar Imager for Mars' subsurface experiment (RIMFAX) *Mars Environmental Dynamics Analyzer (MEDA) *Mars Oxygen ISRU Experiment (MOXIE) *SuperCam *Mastcam-Z *Scanning Habitable Environments with Raman and Luminescence for Organics and Chemicals (SHERLOC) *Ingenuity- helikopteri (Aiemmin Mars Helicopter Scout eli MHS) === MOXIE === Mars Oxygen ISRU Experiment eli MOXIE on koelaite, jolla Marsin kaasukehästä valmistetaan molekylääristä happea O2:ta. ==Lähteet== ==Aiheesta muualla== * Mars 2020 website Luokka:Mars-luotaimet Luokka:Vuoden 2020 avaruustoiminta Luokka:Vuoden 2021 avaruustoiminta
Varsinais-Suomen suojeluskuntapiiri

Varsinais-Suomen suojeluskuntapiiri oli vuosina 1918–1939 toiminut suojeluskuntapiiri. Se aloitti Turun suojeluskuntapiirinä, mutta 1925 nimi muutettiin maakunnalliseksi. Varsinais-Suomen ensimmäinen suojeluskunta oli alun perin Porin suojeluskuntapiiriin kuulunut Loimaan suojeluskunta, joka aloitti toimintansa huhtikuussa 1917. Sen perustamisen aloitteentekijänä oli maanviljelijä Kalle Piki. Varsinais-Suomen suojeluskuntapiirin päällikköinä toimivat jääkärimajuri Hugo Turunen 1925‒1927, jääkärieverstiluutnantti Aarne Peltonen 1927‒1932 ja everstiluutnantti Kaarlo Vaala 1933‒1939. == Lähteet == Luokka:Suojeluskunta Luokka:Varsinais-Suomen historia
Marjaana Toiviainen

Marjaana Toiviainen (s. 21. helmikuuta 1985 Savonlinna) on Suomen evankelis- luterilaisen kirkon pappi. Toiviainen on pyrkinyt estämään turvapaikanhakijoiden pakkopalautuksia. ==Ura== Toiviainen työskentelee seurakuntapastorina ja vastaa kotoutumisen tuesta Oulunkylän seurakunnassa Helsingissä. Aiemmin hän on ollut Kallion seurakunnan pastori. Hän sai pappisvihkimyksensä marraskuussa 2012. Toiviainen on tullut tunnetuksi työstään ihmisoikeuksien puolesta ja maahanmuuttajien auttamiseksi. Vuoden 2015 Euroopan pakolaiskriisin aikaan Toiviainen perusti Refugees Welcome -Facebook-ryhmän organisoimaan turvapaikanhakijoiden majoitusta ja majoitti heitä myös omassa kodissaan. Toiviainen on myös aiemmin majoittanut kotonaan erilaisia majapaikkaa tarvitsevia ihmisiä: kodittomia, paperittomia siirtolaisia, Itä-Euroopan romaneja, opiskelijoita ja turisteja. Toiviainen osallistui vuoden 2017 huhtikuussa mielenosoituksiin, joissa vastustettiin turvapaikanhakijoiden pakkopalautuslentoja. Kotimaa24-verkkolehden mukaan Toiviaisen ja muiden kirkon työntekijöiden mielenosoitustoiminnan seurauksena noin tuhat suomalaista erosi kirkosta Eroakirkosta.fi-sivuston kautta. Toiviaisen toiminnasta tehtiin 40 valitusta Helsingin hiippakunnan tuomiokapituliin. Tuomiokapituli löysi moitittavaa osassa Toiviaisen toimintatavoista mutta ei päätynyt jatkotoimenpiteisiin asiassa. Heinäkuussa 2017 Toiviainen kieltäytyi noudattamasta poliisin poistumiskäskyä mielenosoituksessa Helsinki-Vantaan lentokentällä. Vantaan käräjäoikeus tuomitsi hänet niskoittelusta kymmeneen päiväsakkoon. ==Henkilökohtainen elämä== Toiviainen vietti lapsuutensa ja nuoruutensa Savonlinnassa. Hänen sukunsa on luterilaisia Karjalan evakkoja Uukuniemeltä Venäjän rajan molemmalta puolelta. Toiviainen on käynyt Savonlinnan taidelukion musiikkilinjan. Hän valmistui Helsingin yliopistosta ensin valtiotieteen (pääaineena viestintä) ja sitten teologian maisteriksi. Ennen papin uraansa hän on ollut kesätoimittajana Itä-Savo-lehdessä ja Kanadan Thunder Bayn suomalaisyhteisön omassa sanomalehdessä. Toiviainen on asunut myös muun muassa Tansaniassa ja puhuu sujuvasti swahilia. Huhtikuussa 2017 Toiviainen harkitsi muuttavansa takaisin Tansaniaan mutta päätyi jäämään Suomeen. Nykyään Toiviainen asuu Helsingin Kalliossa. Suomen Mielenterveysseura palkitsi Toiviaisen valtakunnallisella mielenterveyspalkinnolla vuonna 2015. Samana vuonna hän sai myös Naistoimittajat ry:n Vuoden kellokas -palkinnon. Kesäkuussa 2019 Helsingin käräjäoikeus tuomitsi 28 ihmistä Marjaana Toiviaiseen kohdistuneesta epäasiallisesta ja halventavasta kirjoittelusta. Tuomioita tuli kunnianloukkauksista ja yhdestä laittomasta uhkauksesta. Oikeus langetti tuomitut maksamaan korvauksia noin 30 000 euroa. ==Lähteet== Luokka:Suomen evankelis-luterilaisen kirkon papit Luokka:Suomalaiset teologit Luokka:Suomalaiset yhteiskunta-aktivistit Luokka:Vuonna 1985 syntyneet Luokka:Elävät henkilöt Luokka:Suomen evankelis-luterilaisen kirkon kirkolliskokousedustajat
Mikkelin seutukirjasto

Mikkelin seutukirjasto (entiseltä nimeltään Mikkelin kaupunginkirjasto) on Mikkelin pääkirjaston, sivukirjastojen ja lähikuntien kunnankirjastojen yhteinen seudullinen kirjasto. Sen keskustoimipaikkana toimii Mikkelin pääkirjasto, joka sijaitsee Mikkelin torin laidalla, Mikkelin kaupungintalon vieressä. Mikkelin pääkirjastolla on myös Etelä-Savon maakuntakirjaston tehtävä. Kaupunginkirjasto päätettiin nimetä seutukirjastoksi marraskuussa 2017. Heinäkuussa 2020 Mikkelin seutukirjaston piirissä olevia kirjastoja ovat: * Hirvensalmi: Hirvensalmen kirjasto * Mikkeli: Anttolan kirjasto * Mikkeli: Haukivuoren kirjasto * Mikkeli: Mikkelin pääkirjasto * Mikkeli: Otavan kirjasto * Mikkeli: Ristiinan kirjasto * Mikkeli: Suomenniemen kirjasto * Pertunmaa: Kuortin kirjasto * Pertunmaa: Pertunmaan kirjasto * Puumala: Puumalan kirjasto Mikkelin seutukirjasto muodostaa jäsenkirjastoineen osan Etelä-Savon kirjastoverkostosta eli Lumme-kirjastojen kirjastokimpasta. Kirjastoautoihin kuuluu muun muassa Mikkelin kirja-auto Mirja, joka perustettiin osaltaan korvaamaan kolmen toimipisteen (Kalevankangas, Lähemäki, Rantakylä) sulkemisen vaikutuksia. == Lähteet == == Aiheesta muualla == *Mikkelin seutukirjaston kotisivut * Mikkelin seutukirjasto - Aukioloajat ja yhteystiedot (mikkeli.fi) * Luokka:Savilahti (Mikkeli)
R.Smg. Argonauta

R.Smg. Argonauta oli Italian kuninkaallisen laivaston vuonna 1931 vesillelaskettu Argonauta-luokan sukellusvene, joka palveli toisessa maailmansodassa. == Valmistus == Alus tilattiin CRDA:n Monfalconen telakalta, missä köli laskettiin 9. marraskuuta 1929. Alus laskettiin vesille 19. tammikuuta 1931 ja luovutettiin laivastolle 14. tammikuuta 1932.regiamarina.net == Palvelus == Italian liittyessä 10. kesäkuuta 1940 toiseen maailmansotaan alus oli partioimassa Välimerellä Kreetan ja Egyptin välisellä merialueella päällikkönään Vittorino Calvicchia Scalamonti. Alus viipyi alueella 21. kesäkuuta saakka, jolloin aluksella havaittiin voimakkaita sukellusveneiden torjuntaan viittaavia ääniä. Alus joutui syvyyspommihyökkäyksen kohteeksi, mutta onnistui pakenemaan vaurioituneena. Muun muassa aluksen periskooppi vaurioitui, mikä esti tähystyksen lähellä pintaa. Alus joutui keskeyttämään partioinnin ja se siirtyi Tobrukiin, jonne se saapui seuraavana päivänä. Tobrukissa aluksen vauriot korjattiin lukuun ottamatta periskooppia, minkä korjaamiseksi aluksen tuli siirtyä Tarantoon. Alus lähti 27. kesäkuuta kello 21.45 Tobrukista matkaten pitkin Libyan rannikkoa Cape Ras el Hilaliin, mistä se jatkoi matkaansa Cape Colonneen lähelle Crotonea. Aluksen lähdön jälkeen siihen menetettiin yhteys. Sodan jälkeisissä tutkimuksissa on päädytty aluksen uponneen 29. kesäkuuta osuttuaan alueella 27.-30. kesäkuuta partioineiden Britannian kuninkaallisen laivaston hävittäjien HMS Dainty, HMS Defender, HMS Decoy, HMS Voyager ja HMS Ilex maaliksi. Hävittäjät suojasivat saattuetta operaatiossa MA3. Toisena mahdollisuutena pidetään Sunderland-lentoveneen hyökkäystä. == Lähteet == * === Viitteet === Luokka:Argonauta-luokan sukellusveneet Luokka:Italialaiset toisen maailmansodan sukellusveneet
Yhdysvaltain demokraattiset sosialistit

Yhdysvaltain demokraattiset sosialistit (engl. Democratic Socialists of America, DSA) on yhdysvaltalainen demokraattista sosialismia kannattava järjestö, joka perustettiin vuonna 1982. DSA on suurin sosialistinen järjestö Yhdysvalloissa. Organisaation nuorisojärjestö on nimeltään Young Democratic Socialists. Alexandria Ocasio-Cortez, joka valittiin New Yorkin 14. kongressivaalipiiristä Yhdysvaltain liittovaltion parlamentin alahuoneen kansanedustajaksi marraskuussa 2018, on järjestön jäsen. Järjestö on myös osoittanut tukeaan vaaleissa senaattori Bernie Sandersille, joka tuli toiseksi vuosien 2016 ja 2020 Yhdysvaltain presidentinvaalien demokraattipuolueen esivaaleissa. == Historia == DSA perustettiin vuonna 1982, kun Democratic Socialist Organizing Committee (DSOC) ja New American Movement (NAM) yhdistyivät. Puolueen yhteispuheenjohtajiksi valittiin Michael Harrington ja kirjailija Barbara Ehrenreich. Presidentinvaalien 2016 jälkeen järjestö on kasvanut nopeasti. Vuoden 2017 lopussa organisaatiolla oli 32 000 maksavaa jäsentä, jossa oli kasvua 6 700 jäsentä edellisvuodesta. Kasvua on selitetty vastareaktiona Donald Trumpin presidentinvaalivoitolle. Heinäkuussa 2018 organisaatiolla oli 45 000 ja joulukuussa 2018 jo 55 000 jäsentä. Elokuussa 2020 järjestöllä oli 70 000 jäsentä. == Ideologia == Järjestön toimijoiden joukossa esiintyy laaja kirjo erilaisia poliittisia ideologioita demokraattisen sosialismin lisäksi, sosiaalidemokratiasta anarkososialismiin ja kommunismiin. Vuoteen 2017 asti järjestö oli jäsenenä sosiaalidemokraattisten puolueiden sosialistisessa internationaalissa, mutta päätti jättää organisaation vastalauseena sen uusliberalistisen talouspolitiikan hyväksyvän linjan vuoksi. == Lähteet == == Aiheesta muualla == * Luokka:Yhdysvaltalaiset järjestöt Luokka:Sosialismi Yhdysvalloissa Luokka:Poliittiset järjestöt